1. Tõnis Kuke ja Heino Raiveti tenniseturniir peetakse üheteistkümnendat korda. Turniiri korraldajaks on Eesti Tennise Toetusühing.    2. Aeg ja koht. Turniir peetakse Kalevi tenniseklubi väljakutel Herne tänaval 7. ja 8. augustil 2010.a. Registreerimise lõpp on 7.08. kell 10.00, mängude algus kell 11.00.  Turniirile on võimalik end registreerida H.Raiveti telefonil 5018060.    3. Osavõtjad. Turniirist võivad osa võtta kõik Eesti tenniseliigadesse kuuluvad tennisemängijad. Võistlus kuulub  tenniseliigade kalendrisse.     4. Turniiri süsteem. Turniir viiakse läbi paarismängus, segasüsteemis, kusjuures võistluste täpne süsteem otsustatakse vahetult enne võistlust sõltuvalt võistlejate arvust. Mängitakse üks sett, matši võiduks peab üks paar võitma seti vähemalt kahe geimi eduga, seisul 6:6 mängitakse kiire lõppmäng 7 punktini. Kiires lõppmängus on  võiduks vajalik 2 punktine vahe.    5. Peakohtunik. Turniiri peakohtunik on Tõnis Kukk. ja korraldaja Heino Raivet.    6. Auhinnad. Korraldajad panevad välja auhinnad vähemalt kolmele parimale paarile.    7. Osavõtutasu. Osavõtutasu 300 krooni osavõtja kohta.     8. Turniiri juhtimine ja vaidlusküsimused. Turniiri juhib peakohtunik, kes juhindub tennise võistlusmäärustest ja käesolevast juhendist. Kui seoses turniiriga tekib vaidlusküsimusi, millele nimetatud  dokumendid lahendust ei anna, lahendatakse need võistluste korralduskomitee poolt. Korralduskomitee otsus on lõplik.      NB! Näiteks 2006. aastal oli samal turniiril 48 osavõtjat ja osa võttis 5 Eesti täiskasvanute meistriks tulnud mängijat. Kasuta võimalust meistrite kõrval oma mänguoskust kasvatada.